stanford-oval/wikipedia huggingface dataset:
Vuorisorsa

| Vuorisorsa |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Hymenolaimus
Laji::  malacorhynchos
Kaksiosainen nimi
 Hymenolaimus malacorhynchos  (Gmelin, 1789) 
 Vuorisorsa elää vihreillä alueilla, punaisilta se on hävinnyt
Katso myös
   Vuorisorsa Wikispeciesissä   Vuorisorsa Commonsissa 
Infobox OKNimi-testi OKIUCN-testi OK: 
Vuorisorsa (Hymenolaimus malacorhynchos) on harvinainen sorsalintu, joka on Uudessa-Seelannissa kotoperäinen laji. Se on sukunsa ainoa laji.
Koko ja ulkonäkö

Vuorisorsa kasvaa 53 cm pitkäksi, Koiras painaa kilon, naaras noin 800 grammaa. Sen höyhenpeite on siniharmaa, rinnassa on ruosteenruskea alue. Silmät ovat keltaiset, nokka vaaleanharmaa. Linnun taistellessa, tai säikähtäessä, nokan epiteelin verenvirtaus lisääntyy reilusti, jolloin nokan väritys muuttuu vaalean pinkiksi. Nuorten yksilöiden nokka ja silmät ovat tummanharmaat.
Ravinto

Vuorisorsan pääasiallinen ravinto koostuu makean veden selkärangattomista.
Lisääntyminen

Sorsat ovat yksiavioisia ja vahvasti reviiriään puolustavia. Pohjoissaarella pesintä tapahtuu elokuun tienoilla, poikasten syntyessä syyskuun lopulla. Eteläsaarella lisääntyminen tapahtuu noin kolme viikkoa Pohjoissaarta jäljessä. Pesä rakennetaan joen varrelle kallionkoloihin, kaatuneiden puiden alle tai tiheän aluskasvillisuuden sekaan. Parista naaras hautoo munia, uroksen pysyessä pesän läheisyydessä. Munia munitaan keskimäärin viisi-kuusi kappaletta, hautomisaika on noin 33–35 päivää. Molemmat, naaras ja uros, vahtivat poikasia 70–80 päivän ajan, jonka ajan sorsat viettävät kokonaan oman reviirinsä alueella.
Levinneisyys ja uhat

Vuorisorsa oli aikaisemmin yleinen Uudessa Seelannissa. Nykyisin sen elinalue on pirstaloitunut. Kannan koon arvioidaan olevan 2000–3000 yksilöä. Suurimmat uhat muodostavat ei-luontaiset pedot, ensisijaisesti kärpät sekä kettukusut.
Under the Blade

| Under The Blade Twisted Sister |
| --- | --- | --- |

Studioalbumin tiedot
 Äänitetty : heinä–elokuu 1982
 Julkaistu: 18. syyskuuta 1982
 Tuottaja(t): Pete Way, Mark Mendoza, Dee Snider
 Tyylilaji: hard rock, heavy metal, shock rock
 Kesto: 40.01
 Levy-yhtiö: Secret
Twisted Sisterin muut julkaisut
| Ruff Cuts (EP) 1982 | Under The Blade 1982 | You Can’t Stop Rock ’n’ Roll 1983 |
Under The Blade on hard rock -yhtye Twisted Sisterin esikoisalbumim, joka julkaistiin 18. syyskuuta 1982. Albumi ei saavuttanut kummempaa suosiota ilmestyessään, mutta on tähän mennessä myynyt kolminkertaista platinaa.[lähde? ] Under the Blade edustaa Twisted Sisterin albumeista tyylillisesti eniten perinteistä heavy metalia.
Kappaleet

Kaikki kappaleet kirjoittanut Dee Snider.
What You Don’t Know (Sure Can Hurt You) – 4.45
Bad Boys (of Rock ’N’ Roll) – 3.20
Run for Your Life – 3.28
Sin After Sin – 3.23
Shoot ’em Down – 3.53
Destroyer – 4.16
Under the Blade – 4.40
Tear It Loose – 3.08
I’ll Never Grow Up Now! – 4.27  (Bonuskappale)
Day of the Rocker – 5.03
Arvostelut

Allmusic:
PopMatters:
Aiheesta muualla

Under the Blade Discogsissa. (englanniksi)
Albumi Under the Blade Encyclopaedia Metallum -sivustolla (englanniksi)
Twisted Sister
| --- | --- |
Studioalbumit:   Under the Blade  You Can't Stop Rock 'N' Roll  Stay Hungry  Come Out and Play  Love Is for Suckers  Still Hungry  A Twisted Christmas 
Kokoelma-albumit:   Big Hits & Nasty Cuts  We're Not Gonna Take It and Other Hits  The Essentials  I Wanna Rock – The Ultimate Twisted Sister Collection  The Best of the Atlantic Years 
Livealbumit ja DVD:t:   Live at Hammersmith  Club Daze Volume 1, The Studio Sessions  Club Daze Volume 2, Never Say Never  Live at Wacken – The Reunion  The Video Years DVD  A Twisted Christmas LIVE – A December to Remember DVD  Live at the Astoria  Live at the Marquee  Rock 'n' Roll Saviors - The Early Years  Metal Meltdown 
EP:t:   Ruff Cuts
User Friendly

User Friendly on kanadalainen J. D. "Illiad" Frazerin tekemä verkkosarjakuva, joka kertoo kuvitteellisen Columbia Internet -palveluntarjoajan työntekijöistä. Ensimmäinen User Friendly -strippi julkaistiin marraskuussa 1997, ja sarjakuva on siitä lähtien ilmestynyt päivittäin. Sarjakuva keskittyy lähinnä kuvaamaan IT-alan ilmiöitä, ja se onkin alan piireissä suosittu nörttihuumoristaan. Päivittäisiin uusiin strippeihin tuli katkos kesällä 2009, jolloin Illiad kierrätti vanhoja strippejä henkilökohtaisiin syihin vedoten. Samasta syystä sarjoja on kierrätetty joulukuun 2009 alusta alkaen. Tällä kertaa Illiad on ilmoittanut katkon olevan ennalta määräämättömän mittainen, mutta hän aikoo kuitenkin palata.
Päähahmot > A.J. Garrett

A.J. on firman webdesigner, ja hieman luovampi tyyppi kuin firman muut nörtit. Hän on ikävässä välikädessä firman tietotekniikkaväen ja markkinoijien välissä. A.J. on sympaattinen heppu, ja hänellä ei olekaan firmassa vihamiehiä, joskin häntä aina välillä pidetään outona. A.J. on hulluna tietokonepeleihin, ja on useammin kuin kerran tullut mustien silmäpussien kanssa töihin pelattuaan edellisenä yönä esimerkiksi Zorkia tai Alpha Centauria. A.J. ja Miranda seurustelivat lyhyen aikaa, mutta suhde päättyi A.J:n ujouteen ja väärinkäsityksiin. A.J. on ollut sarjakuvassa mukana sarjan alusta alkaen.
Päähahmot > Pomo (The Chief)

Pomo on Columbia Internetin toimitusjohtaja. Hänen ulkonäössään on jotain samaa kuin Dilbertin töyhtöpäisessä pomossa, mutta tästä erottuen Pomo on fiksu ja alaistensa suosiossa. User Friendlyssä on viittauksiakin pomojen yhtenevään ulkonäköön. Pomo on yksi hahmoista, joka on ollut mukana sarjan alusta alkaen. Vaikka Pomo on alaisilleen ystävällinen ja monet puhuvat hänelle suoraan, hän on myös liikemies eikä katso suopein silmin yletöntä Quaken ja muiden pelien pelaamista työaikana.
Päähahmot > Dust Puppy

Dust Puppy on palvelimen syövereissä syntynyt kasa pölyä, nöyhtää ja kvanttitapahtumia. Dust Puppy onkin pelkkä jaloilla ja isoilla silmillä varustettu pölypallo. Dust Puppy on erinomainen Quaken pelaaja. Dust Puppy on söpö ja sympaattinen tapaus, ja hänestä pitävätkin jokseenkin kaikki, paitsi Stef ja Dust Puppyn arkkivihollinen, Crud Puppy. Dust Puppy on tehnyt yhden sarjan hahmoista, tekoäly Erwinin. Dust Puppy laulaa usein sunnuntaistripeissä Erwinin kanssa tietokonemaailmaan sovitettuja väännöksiä tunnetuista kappaleista. Dust Puppy kömpi palvelimesta ulos 3. joulukuuta 1997.
Päähahmot > Crud Puppy

Crud Puppy, toiselta nimeltään Lord Ignatius Crud, on Dust Puppyn arkkivihollinen. Dust Puppystä poiketen Crud Puppy ei ole söpö, ja hänellä on jalkojen sijaan kädet. Crud Puppy on yksi sarjan pahiksista, ja esiintyy eri rooleissa, esimerkiksi AOL:n toimitusjohtajana. Crud Puppy kömpi Stefin näppäimistön syövereistä 24. helmikuuta 1998, kun Stef oli kaatanut kahvinsa näppäimistölle.
Päähahmot > Erwin

Erwin ilmaantui sarjakuvaan 25. tammikuuta 1998, kun Dust Puppy oli hänet koodannut. Erwin on erittäin kehittynyt tekoäly, joka on kirjoitettu COBOLilla, koska "Dust Puppy hävisi erään vedon". Erwin on läpäissyt muun muassa Turingin testin loistavasti. ja hän on erittäin taitava etsimään tietoa Internetistä. Erwin on melkoisen itsekeskeinen tapaus ja hänen pitää kepposien tekemisestä, joskus ilkeidenkin. Erwin oli alun perin perinteisessä x86-tietokoneessa monitorein ja näppäimistöin, mutta on aikojen saatossa siirretty useasti koneesta toiseen.
Päähahmot > Greg Flemming

Greg on firman teknisen tuen vastuuhenkilö. Hän saa usein absurdeja ja typeriä tukipyyntöjä asiakkaille, ja turhautuu niihin. Greg ei oikeastaan ole ilkeä, mutta välillä hän turhautuu niin pahasti, että hän neuvoo tahallaan asiakkaita väärin. Greg on myös ollut firmassa sarjakuvan alusta saakka.
Päähahmot > Mike Floyd

Mike on firman järjestelmäylläpitäjä, ja vastaa siitä, että firman tietokonejärjestelmät toimivat moitteetta. Mike on niin ikään ollut firman vakiokaartia alusta saakka.
Päähahmot > Miranda Corneille

Miranda on erittäin feminiininen UNIX-ylläpitäjä. Firman miehiä suorastaan pelottaa hänen tekniset taitonsa, mutta koska hän on myös hyvin kaunis, miehet luovat häneen myös pitkiä katseita. Poikkeuksena tästä on Pitr, jonka mielestä Miranda on yksiselitteisesti paha. Miranda on melko ystävällinen tapaus, mutta hänkin ilkeilee välillä, erityisesti markkinoijia ja typeriä tietokoneenkäyttäjiä kohtaan. Miranda ja A.J. seurustelivat lyhyen aikaa, mutta Miranda suuttui A.J.:n kyvyttömyyteen ilmaista tunteitaan häntä kohtaan. A.J. ei tosin ollut ainoa väärinkäsitysten aiheuttaja, sillä kun hän vihdoin ja viimein uskalsi lähettää Mirandalle sähköpostiviestin, jossa kertoi tunteistaan tätä kohtaan, Miranda luuli sen olevan Iloveyou-mato ja tuhosi viestin lukematta. Miranda palkattiin firmaan 10. lokakuuta 1998.
Päähahmot > Pitr Dubovich

Pitr on firman palvelimen järjestelmänvalvoja, ja omasta mielestään Linux-guru. Hän puhui alun perin normaalisti, mutta rupesi puhumaan slaavilaisesti murtaen, osana suunnitelmaansa tulla Ilkeäksi Neroksi. Hän on useaan otteeseen yrittänyt valloittaa Maan ja melkein onnistunutkin siinä. Yksi hänen saavutuksistaan oli fuusioida Coca-Cola Company ja Pepsico ja luoda Pitr-Cola. Pitr ja Sid ovat verivihollisia, ja miesten välisissä kiistoissa Pitr yleensä vetää lyhyemmän korren. Pitr on ollut sarjassa mukana alusta saakka.
Päähahmot > Sid Dabster

Sid on firman vanhin nörtti. Kiistoissa Pitriä vastaan ikä ja kokemus tuovatkin Sidille usein voiton. Sid pitää vanhasta teknologiasta, ja hän onkin yrittänyt muun muassa saada firman väen käyttämään reikäkortteja. Sidin ystäviin kuuluvat muun muassa Cthulhu. Sid palkattiin firmaan 27. syyskuuta 2000. Sid on aiemmin elämässään polttanut kannabista, ja hän sairastuikin sittemmin keuhkosyöpään. Hän kuitenkin toipui ja on palannut työhön. Sidille Yhdysvaltain veteraanipäivä on tärkeä päivä, ja hän käykin silloin usein sankarihaudoilla tai pubeissa juttelemassa veteraanien kanssa.
Päähahmot > Pearl Dabster

Pearl (jonka nimi tulee Perl-ohjelmointikielestä), on Sidin tytär. Pitr on kiinnostunut Pearlista, ja Sid ei pidä asiasta ollenkaan. Pearl tulee hyvin toimeen firman poikien kanssa, mutta Miranda näkee hänessä kilpailijan.
Päähahmot > Hymyilevä Mies (Smiling Man)

Hymyilevä Mies on firman controller. Hän vastaa firman talousasioista. Hymyilevä Mies hymyilee aina, kaikkialla ja ilman eri syytä. Se aiheuttaa muissa ihmisissä kauhua (jopa puhelimitse). Hyvin harvat ovat onnistuneet saamaan hänen hymynsä hyytymään. Pomokaan ei aina tiedä, mitä Hymyilevä Mies suunnittelee.
Päähahmot > Stef Murky

Stef on firman myyntipäällikkö ja henkeen ja vereen markkinointityyppi. Hän myy ja markkinoi firman tuotteita, eikä häntä juurikaan kiinnosta onko tuote vielä valmis tai edes suunnitteilla. Stefillä on julmetun iso ego ja hän halveksuu firman nörttejä. Tämän vuoksi hän on usein nörttien kepposten kohteena. Stef on maailman surkein tietokonepelaaja (vaikka hän itse kuvittelee ihan muuta) ja on onnistunut esimerkiksi kuolemaan Quake III Arenan alkuruudussa Yleensä hän kuolee peleissä tippumalla laavaan, myös niissä peleissä, joissa se ei ole mitenkään mahdollista. Stef ihailee Microsoftin markkinoijia, mutta myös kadehtii heitä, koska he tienaavat paljon enemmän kuin Stef. Stef himoitsee Mirandaa ja ehdottelee hänelle usein suorasukaisesti, mutta Mirandaa ei voisi vähempää kiinnostaa.
Yleisimpiä aiheita

User Friendlyssä toistuu tietyt aiheet usein. Muutamia esimerkkejä niistä ovat:
Soitot tekniseen tukeen
Tietokonepelit
A.J.:n ja Mirandan välinen vispilänkauppa
Sid ja Pitr tukkanuottasilla
Pitrin yritys tulla maailman ilkeäksi johtajaksi
Erwinin siirtely alustasta toiseen
Tekijänoikeudet
Microsoft, AOL ja muut suuryritykset
Aiheesta muualla

userfriendly.org
UTC−5

Koko vuoden ajan UTC−5:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−5 on aikavyöhyke, joka on viisi tuntia UTC±0-aikavyöhykettä jäljessä. Sitä käytetään noin 60–105 astetta läntistä pituutta. UTC−5 on käytössä muun muassa Yhdysvaltojen ja Kanadan keski- jalänsiosissa, Karibialla, Meksikossa ja useissa Etelä-Amerikan valtioissa.
Aikavyöhykettä käyttävät valtiot ja alueet > Ympäri vuoden

Brasilia
Amazonas (länsiosa), Acre
Kolumbia
Ecuador
Panama
Peru
Jamaika
Iso-Britannia
Caymansaaret
Yhdysvallat
Navassa
Kanada
Atikokan, Mishkeegogamang First Nation, Pickle Lake, Southamptoninsaari
Aikavyöhykettä käyttävät valtiot ja alueet > Normaaliaika

Kanada
Nunavut (Qikiqtaalukin alue), Ontario (itäosia), Quebec (pois lukien alue Itä-Quebecissä, jossa ei ole käytössä kesäaikaa)
Yhdysvallat
Yhdysvaltain itäinen aika, käsittää suurimman osan itärannikosta
Bahama
Kuuba
Haiti
Iso-Britannia
Turks- ja Caicossaaret
Aikavyöhykettä käyttävät valtiot ja alueet > Kesäaika

Yhdysvallat
Yhdysvaltain keskinen aika, käsittää useita Keski-Yhdysvalloissa sijaitsevia osavaltioita
Kanada
Manitoba, Nunavut (itäosia), Ontario (länsiosa)
Meksiko (pois luken läntiset osavaltiot)
Chile
Pääsiäissaari
Uhka menneisyydestä

| Uhka menneisyydestä> Primeval |
| --- | --- |

Tyyli:   science fiction  draama 
Kestoaika:  45 minuuttia
Luoja(t):   Adrian Hodges  Tim Haines 
Pääosissa:   Douglas Henshall  Jason Flemyng  Ciarán McMenamin  James Murray  Andrew-Lee Potts  Lucy Brown  Hannah Spearritt  Laila Rouass  Ben Mansfield  Ruth Kearney  Juliet Aubrey  Alexander Siddig  Ben Miller 
Alkuperämaa:  Yhdistynyt kuningaskunta
Alkuperäiskieli:  englanti
Verkko:    ITV (2007–2011)   Watch (2011)   SuomiTV 
Esitetty:  10. helmikuuta 2007 – 28. kesäkuuta 2011
Tuotantokausia:  5
Jaksoja:  36
Tuotanto
Tuottaja(t):   Tim Bradley  Paul Frift 
Vastaava(t) tuottaja(t):   Tim Haines  Adrian Hodges  Cameron McAllister 
Linjatuottaja:   Michael Treen  Adam Browne  Danielle Brandon 
Säveltäjä(t):   Dominik Scherrer  James Hannigan  Angus Moncrieff  Evan Jolly  Stephen McKeon 
Leikkaaja(t):   Nick Arthurs  Richard Cox  Yan Miles  Mark Gravil  Adam Trotman  Adam Recht  Emma Oxley  Liana Del Giudice  Jamie Trevill 
Lavastaja(t):  David Morison
Kuvaaja(t):   Julian Court  Fabian Wagner 
Tuotantoyhtiö(t):  Phantom Four Films Adjacent
Aiheesta muualla
IMDb 
Uhka menneisyydestä (Primeval) on brittiläinen scifi-draamasarja, jota on esitetty Ison-Britannian ITV-kanavalla helmikuusta 2007 lähtien. Sarjan on luonut Tim Haines ja Adrian Hodges, jotka ovat luoneet aikaisemmin ilmestyneet dokumentit Matkalla dinosaurusten kanssa, Muinaisten petojen matkassa ja Muinaisten hirviöiden matkassa, kuten myös Nigel Marvenin tähdittämän Esihistoriallinen puisto -dokumenttisarjan. Sarja on saavuttanut suurta suosiota, ja sitä on tehty viisi tuotantokautta.
Suomessa sarjaa on esittänyt SuomiTV.
Anomaliat

Uhka menneisyydestä kertoo aikaporteista eli anomalioista, joita ilmestyy satunnaisesti ympäri Englantia. Näitä portteja pitkin olennot niin menneisyydestä kuin tulevaisuudesta pääsevät nykyaikaan, aiheuttaen kaaosta. Menneisyyteen tulee anomalia joka vie tulevaisuuteen ja toisin päin. Evoluutiobiologian professori Nick Cutter (Douglas Henshall) kuulee hirviöhavainnosta Forest of Deanin metsässä, hän, hänen oppilaansa Connor Temple (Andrew Lee-Potts) sekä assistenttinsa Stephen Hart (James Murray) lähtevät ottamaan asiasta selvää, sillä Nickin vaimo Helen (Juliet Aubrey) katosi kahdeksan vuotta sitten samaan metsään selvittäessään samanlaista hirviöhavaintoa. Paikalle ajautuu myös Wellingtonin eläintarhan herpetologi Abby Maitland (Hannah Spearritt), joka on käynyt katsomassa erään paikallisen pojan lemmikkiä, joka näyttää olevan uusi matelijalaji. Pian he löytävät anomalian metsästä, kuten myös joukon eläimiä permikaudelta 220 miljoonan vuoden takaa. Abby adoptoi matelijan, jota poika kutsuu nimellä Rex. Selviää, että eläin on Coelurosauravus, pieni liitävä matelija permikaudelta. Apua haetaan valtiolta, ja joukkoon liittyy tiimin tuleva johtaja James Lester (Ben Miller) sekä hänen apulaisensa Claudia Brown (Lucy Brown). Kaiken kukkuraksi Nickille vielä selviää, että hänen vaimonsa ei olekaan kuollut, vaan on kahdeksan vuoden ajan kulkenut anomaliasta toiseen.
Olennot

Suurin osa Uhka menneisyydestä -sarjan olennoista on esihistoriallisia, mutta mukana on myös kehittyneitä olentoja tulevaisuudesta. Monet sarjan eläimet ovat myös tuttuja Hainesin ja Hodgesin dokumenteista. Yllättävää on, että vain muutamassa jaksossa esiintyy dinosauruksia, joten yleisölle vähemmän tunnetut otukset pääsevät pääosaan. Anomaliat avautuvat yleensä arkisiin paikkoihin tai aivan syrjään, mutta useimmiten itse anomaliosta tulleilla olennoilla ei ole eloonjääneitä silminnäkijöitä. Mukaan mahtuu siis esimerkiksi jättiläisselkärangattomia metrotunnelissa, merimatelijoita uimahallissa, sapelihammaskissa saalistamassa huvipuistossa, Gorgonops riehumassa koululla, kolumbianmammutti aiheuttamassa kaaosta moottoritiellä, valtava muinaisskorpioni uimarannalla, Deinonychus mellastamassa ostoskeskuksessa, Anurognathus-parvi hyökkäilemässä golfklubilla, tulevaisuuden hylkeitä ja haita järvissä ja viemäreissä, tulevaisuuden lepakkomainen peto aiheuttamassa kaaosta ympäri kaupunkia, sekä Giganotosaurus lentokentällä.
Aiheesta muualla

Uhka menneisyydestä Internet Movie Databasessa (englanniksi)
Valdobbiadene

Valdobbiadene
Valdobbiadene on Trevison maakuntaan kuuluva kunta Italiassa Veneton alueella. Vuoden 2015 lopulla kunnassa oli asukkaita 10 388. Pinta-alaa sillä oli 60,70 km².
Italian ympäriajoa poljettiin ensimmäisen kerran Valdobbiadenessa vuonna 2009.
Aiheesta muualla

Wikimedia Commonsissa on kuvia tai muita tiedostoja aiheesta .
Valdobbiadenen kunnan kotisivut
Trevison maakunta
Altivole | Arcade | Asolo | Borso del Grappa | Breda di Piave | Caerano di San Marco | Cappella Maggiore | Carbonera | Casale sul Sile | Casier | Castelcucco | Castelfranco Veneto | Castello di Godego | Cavaso del Tomba | Cessalto | Chiarano | Cimadolmo | Cison di Valmarino | Codognè | Colle Umberto | Conegliano | Cordignano | Cornuda | Crespano del Grappa | Crocetta del Montello | Farra di Soligo | Follina | Fontanelle | Fonte | Fregona | Gaiarine | Giavera del Montello | Godega di Sant’Urbano | Gorgo al Monticano | Istrana | Loria | Mansuè | Mareno di Piave | Maser | Maserada sul Piave | Meduna di Livenza | Miane | Mogliano Veneto | Monastier di Treviso | Monfumo | Montebelluna | Morgano | Moriago della Battaglia | Motta di Livenza | Nervesa della Battaglia | Oderzo | Ormelle | Orsago | Paderno del Grappa | Paese | Pederobba | Pieve di Soligo | Ponte di Piave | Ponzano Veneto | Portobuffolé | Possagno | Povegliano | Preganziol | Quinto di Treviso | Refrontolo | Resana | Revine Lago | Riese Pio X | Roncade | Salgareda | San Biagio di Callalta | San Fior | San Pietro di Feletto | San Polo di Piave | San Vendemiano | San Zenone degli Ezzelini | Santa Lucia di Piave | Sarmede | Segusino | Sernaglia della Battaglia | Silea | Spresiano | Susegana | Tarzo | Trevignano | Treviso | Valdobbiadene | Vazzola | Vedelago | Vidor | Villorba | Vittorio Veneto | Volpago del Montello | Zenson di Piave | Zero Branco
Utrian työväentalo

| Utrian työväentalo |
| --- | --- |
Sijainti:  Utrianlahti, Tervo
Valmistumisvuosi:  1913
Rakennuttaja:  Utrian Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Utrian työväentalo oli työväentalo, joka sijaitsi ilmeisesti Tervon kunnan Utrianlahden kylässä. Utrian työväenyhdistys perustettiin vuonna 1907, ja yhdistyksen talo valmistui vuonna 1913. Yhdistys liittyi 1920-luvun alussa Suomen Sosialistiseen työväenpuolueeseen, ja vuonna 1923 sen omaisuus takavarikoitiin. Yhdistyksen tai talon myöhemmistä vaiheista ei ole tietoa.
Valkealammi

Valkealammi tai Valkealampi ovat yleisiä vakaveden nimiä. Suomessa on 125 vähintään hehtaarin laajuista Valkealampea ja 18 vähintään hehtaarin laajuista Valkealammia. Valkealampia on etenkin Pohjois-Karjalassa. Valkealammia on puolestaan historiallisen Hämeen ja Satakunnan alueilla, etenkin Hämeenlinnan seudulla, sekä toisaalta Pohjois-Karjalassa Nurmeksen tienoilla. Valkealammet ovat keskimäärin noin kahdeksan hehtaarin laajuisia, Valkealammit puolestaan noin viiden hehtaarin laajuisia. Pinta-alaltaan suurin Valkealampi on Joutsan 76-hehtaarinen vakavesi.
Valkealammi, lampi Hattulassa
Valkealammi, lampi Hämeenlinnassa lähellä Kukkolankulman kylää
Valkealammi, Valkealampi, lampi Hämeenlinnan Nummenkylässä
Valkealammi, lampi Hämeenlinnan Ohtisissa ent. Kalvolan kunnan alueella
Valkealammi, järvi Hämeenlinnan Tuuloksessa
Valkealammi, lampi Janakkalassa lähellä Huistin kylää
Valkealammi, lampi Janakkalassa lähellä Rehakan kylää
Valkealammi, lampi Kankaanpäässä
Valkealammi, järvi Kuhmoisissa
Valkealammi, lampi Lahdessa
Valkealammi, lampi Lieksassa
Valkealammi, lampi Mänttä-Vilppulassa
Valkealammi, lampi Nurmeksessa
Valkealammi, lampi Ruovedellä
Valkealammi, lampi Sysmässä
Valkealammi, järvi Tammelassa
Valkealammi, lampi Vihdissä
Pikku Valkealammi, lampi Hattulassa lähellä Myllykylää
Valkealampi, järvi Hankasalmella
Valkealampi, lampi Hartolassa
Valkealampi, lampi Hirvensalmen Kompassa lähellä Ellampea
Valkealampi, lampi Hirvensalmen Kompassa lähellä Pauninlampea
Valkealampi, lampi Joutsassa
Valkealampi, lampi Jyväskylän Vertaalassa
Valkealampi, järvi Kangasniemen Reinikkalassa
Valkealampi, järvi Kangasniemen Tarvolassa
Valkealampi, lampi Keuruun Karhunkylässä
Valkealampi, lampi Keuruun Valkeajärvellä
Valkealampi, lampi Laukaassa
Valkealampi, lampi Petäjävedellä lähellä Pengerjokea
Valkealampi, lampi Uuraisissa lähellä Kangashäkin kylää
Valkealampi, lampi Uuraisissa lähellä Sahrajärveä
Valkealampi, järvi Viitasaarella
Valkealampi, lampi Ähtärin Eteläperällä
Valkealampi, lampi Ähtärin Tuhkiolla
Valkealampi, lampi Äänekoskella
Valkealampi, lampi Suojärven piirissä Venäjän Karjalassa.
Valdis Zatlers

| Valdis Zatlers |
| --- | --- |

Latvian presidentti
 8. heinäkuuta 2007 – 7. heinäkuuta 2011  
Pääministeri:  Aigars Kalvītis Ivars Godmanis Valdis Dombrovskis
Edeltäjä:  Vaira Vīķe-Freiberga
Seuraaja:  Andris Bērziņš
Henkilötiedot
Syntynyt: 22. maaliskuuta 1955 (ikä 69)   Riika, Latvian SNT, Neuvostoliitto (nykyään Latvia)
Puoliso:  Lilita Zatlere
Tiedot
Puolue:  sitoutumaton
 Nimikirjoitus
Valdis Zatlers (s. 22. maaliskuuta 1955 Riika) toimi Latvian presidenttinä 8. heinäkuuta 2007 – 7. heinäkuuta 2011.
Zatlers on siviiliammatiltaan lääkäri. Hän valmistui vuonna 1979 Riian lääketieteen instituutista ja on työskennellyt vuodesta 1994 traumatologisen ja ortopedisen sairaalan johdossa.
Zatlers ei ollut minkään puolueen jäsen, mutta allekirjoitti Andris Šķēlen kansanpuolueen (Tautas Partija) manifestin sitä perustettaessa 1998. Zatlers oli hallitsevan koalition (Tautas partija, ZZS, LPP/LC ja TB/LNNK) ehdokas. Hän sai 31. toukokuuta 2007 presidentin valinnassa saeimassa 58 ääntä vastaehdokkaansa Aivars Endziņšin 39 ääntä vastaan.
Ennen vaalia Zatlers tunnusti ottaneensa vastaan yksityisiä lahjoituksia potilailta. Korruptiota seuraava Transparency International Latvia piti käytäntöä kyseenalaisena ja pyysi korruption vastaista virastoa tutkimaan syyllistyikö presidenttiehdokas Zatlers johonkin. 
Häntä sakotettiin 250 latia hänen jätettyään lahjoituksista verot maksamatta.
28. toukokuuta 2011 Zatlers määräsi kansan­äänestyksen parlamentin (saeima) hajotuksesta. Hän syytti parlamenttia valehtelusta ja oligarkkien etujen ajamisesta. Aiemmin parlamentti oli estänyt korruption vastaista virastoa tutkimasta edustaja Ainārs Šlesersin taloa. Kansanäänestyksen päivämääräksi määrättiin 23. heinäkuuta. Hävitessään äänestyksen presidentti joutuu eroamaan.
Presidentin uudelleenvalinnasta äänestettiin parlamentissa 2. kesäkuuta. Toiselle kaudelle pyrkivän Zatlersin voitti pankkiiri Andris Bērziņš.
Zatlers perusti heinäkuussa 2011 Reformipuolueen (Zatlera reformu partija), josta tuli vuoden 2011 parlamenttivaaleissa toiseksi suurin.